മലബാര് കലാപത്തിലൂടെ ബ്രിട്ടീഷുകാര്ക്കെതിരെ പടയോട്ടം നയിച്ച രക്തസാക്ഷികളെ അപമാനിക്കരുത് കെ.മുരളീധരന് തിരുവനന്തപുരം: ഇന്ത്യന് സ്വാതന്ത്ര്യ സമരത്തിെന്റ ഭാഗമായിരുന്ന മലബാര് കലാപത്തിലൂടെ ബ്രിട്ടീഷുകാര്ക്കെതിരെ പടയോട്ടം നയിച്ച ധീര രക്തസാക്ഷികളായ വാരിയംകുന്നത്ത് കുഞ്ഞഹമ്മദ് ഹാജിയുടെയും ആലി മുസ്ലിയാരുടെയും അനുയായികളുടെയും രക്തസാക്ഷിത്വത്തെ അപമാനിക്കുന്ന തരത്തിലുള്ള പ്രചാരണമാണ് നടക്കുന്നതെന്ന് കെ. മുരളീധരന്. ഇത് ചരിത്രത്തോടുള്ള അധിക്ഷേപമാണെന്നും അദ്ദേഹം അഭിപ്രായപ്പെട്ടു.കേരള മുസ്ലിം ജമാഅത്ത് ഫെഡറേഷന് സംസ്ഥാന സമിതിയുടെ ആഭിമുഖ്യത്തില് നടന്നുവരുന്ന ഹിജ്റ വിമോചനത്തിെന്റ സന്ദേശം സമാപന സമ്മേളനം ഉദ്ഘാടനം ചെയ്യുകയായിരുന്നു അദ്ദേഹം. ചരിത്ര ഗവേഷണ കൗണ്സില് ചരിത്ര നിരാകരണ കൗണ്സിലായി മാറിയെന്നും അദ്ദേഹം പറഞ്ഞു. സംസ്ഥാന പ്രസിഡന്റ് കടയ്ക്കല് അബ്ദുല് അസീസ് മൗലവി അധ്യക്ഷത വഹിച്ചു.മുത്തുക്കോയ തങ്ങള്, എ.പി. അബൂബക്കര് ഖാസിമി, കെ.എച്ച്. മുഹമ്മദ് മൗലവി തോന്നയ്ക്കല്, അഡ്വ എ.എം.കെ. നൗഫല്, പ്രഫ. കെ.വൈ. മുഹമ്മദ് കുഞ്ഞ്, അഡ്വ. നസീര് ഹുസൈന്, മുണ്ടക്കയം ഹുസൈന് മൗലവി, പാച്ചല്ലൂര് ഇസ്മായില് മൗലവി, എസ്.എച്ച്. ത്വാഹിര് മൗലവി, കടുവയില് എ.എം. ഇര്ഷാദ് ബാഖവി തുടങ്ങിയവര് സംസാരിച്ചു.